
Linnavara– ja Majandusameti nõuete üleandmine

Linna Arenduse ja Ökonoomika Ameti bilanssi

1. ASJAOLUD JA MENETLUSE KÄIK
Narva Linnavolikogu otsuste 19.06.2008 nr 223, 11.09.2008 nr 282 ja 18.12.2008     nr 398 alusel andis Linnavara– ja Majandusamet AS-le Narva Elamuvaldus üle soojustrassid bilansilise kogumaksumusega 4 200 000,00 krooni aktsiakapitali suurendamiseks mitterahalise sissemaksena nende edasiseks üleandmiseks AS-le Narva Soojusvõrk AS-i Narva Elamuvaldus võlgade katteks.
Kuna AS-i Narva Elamuvaldus aktsiad on Linna Arenduse ja Ökonoomika Ameti bilansis, peab Linnavara– ja Majandusamet Rahandusministri 11.12.2003 määruse nr 105 „Riigi raamatupidamise üldeeskiri” ning Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt üle andma nõuded summas 4 200 000 krooni Linna Arenduse ja Ökonoomika Ametile.

2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu linnavolikogu pädevusele nõuete üleandmise küsimuse lahendamine. 
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on. Kuna Narva linnale kuuluvad AS-i Narva Elamuvaldus aktsiad on Linna Arenduse ja Ökonoomika Ameti bilansil siis tuleb linnavalitsusele vastu võtta korralduse nõuete summas 4 200 000 krooni Linna Arenduse ja Ökonoomika Ametile üleandmiseks.

3. OTSUS
3.1. Narva Linnavalitsuse Linnavara– ja Majandusametil anda hiljemalt 09.02.2009 Linna Arenduse ja Ökonoomika Ameti bilanssi nõuded summas 4 200 000 (neli miljonit kakssada  tuhat) krooni 00 senti.

3.2. Linna Arenduse ja Ökonoomika Ametil võtta oma bilanssi hiljemalt 09.02.2009 nõuded summas 4 200 000 (neli miljonit kakssada  tuhat) krooni 00 senti.

3.3. Kajastada käesoleva korralduse punktides 3.1 ja 3.2 nimetatud nõuded Linnavara–ja Majandusameti ning Linna Arenduse ja Ökonoomika Ameti 2008. a aastaaruannetes.
4. RAKENDUSSÄTTED

4.1. Narva Linnavara- ja majandusametil teha korraldus teatavaks                                 Linna Arenduse ja Ökonoomika Ametile. 

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas (Jaama 26, 41532 JÕHVI) 30 päeva jooksul arvates asjaosalistele korralduse teatavakstegemise päevast.

Tarmo Tammiste                                                        Ants Liimets

Linnapea                                                                     Linnasekretär

